‘देशमा केही गर्ने इच्छा हुँदा हुँदै विदेश गएर दु:ख पाएका युवाहरूको कथालाई फिल्ममा समेटिएको छ,’ निर्माता खड्काले भने, ‘युवाहरूले त्यहाँ भोग्नुपरेका समस्या, परिवारिक समस्या, बाध्याता र प्रेम सम्बन्धलाई फिल्ममार्फत देखाउन खोजेका छौं ।’ उनका अनुसार युवालाई नेपालमै केही गर्न फिल्ममार्फत सन्देश दिन खोजिएको छ भने वैदेशिक रोजगारीमा जानुपूर्व अपनाउनुपर्ने सतर्कताबारे सचेत गराइएको छ । ४० दिनमा सुटिङ सकिएको फिल्मको १० प्रतिशत दृश्य कतारमा खिचिएको छ ।
